Tiit Pääsuke

Tiit Pääsuke (sündinud 22. detsembril 1941 Põltsamaal) on eesti maalikunstnik ja Eesti Kunstiakadeemia emeriitprofessor.

Alates 1973. aastast on tal olnud üle 20 isikunäituse. Teda on peetud üheks 1970. ja 1980. aastate Eesti maalikunsti juhtfiguuriks.

Elulugu 

Pääsuke õppis aastatel 1957–1962 Tartu Kunstikoolis, seejärel 1962–1963 ja 1966–1971 Eesti Riiklikus Kunstiinstituudis. 

Kunstiinstituudi lõpetamise järel oli ta 1971–1975 joonistuskateedri õppejõud ja 1975–1992 maaliosakonna õppejõud. 1992–1997 oli Pääsuke maalikunsti osakonna professor, 1997–2000 erakorraline professor ja 2000–2006 joonistamise õppetooli professor. Seejärel emeriitprofessor.

2004. aastal oli ta Tartu Ülikooli vabade kunstide professor.

Tunnustus 
1975 Kristjan Raua preemia (maalid "Põld ja inimesed" (õli), "Autoga metsas" (õli) ja "Avar maastik" (õli))
1981 Kristjan Raua preemia (maal "Poiss viiuliga")
1978 Vilniuse kunstitriennaali preemia
1982 Eesti NSV teeneline kunstnik
1992 Konrad Mäe preemia
1999 Valgetähe IV klassi teenetemärk
2000 Eesti Kultuurkapitali kujutava ja rakenduskunsti sihtkapitali aastapreemia (isikunäitus "Ainult maalid" Eesti Kunstimuuseumis)
2012 Eesti Vabariigi kultuuripreemia
2017 Eesti Kultuurkapitali kujutava ja rakenduskunsti sihtkapitali elutööpreemia (viie aastakümne pikkuse kvaliteetse, omanäolise ning kaasaega kõnetava maaliloomingu eest, mis on mõjutanud eesti maalikunsti arengut ning mõtestamist väga erinevatelt positsioonidelt)
2019 Eesti Rahvuskultuuri Fondi eristipendium
2021 Eesti Vabariigi kultuuripreemia (elutööpreemia)
2021 Kristjan Raua preemia (näituste „Nostalgiata” Tartu Kunstimuuseumis ja „Härjad rukkis ja muud“ Rüki galeriis eest)

Loomingu näiteid

Isiklikku
Tema abikaasa oli graafik, pakendidisainer ja raamatukujundaja Vaike Pääsuke (1941–2018), nende lapsed Toomas ja Liisi on illustreerinud raamatuid.

Vaata ka 
 Virtuaalnäitus "Nähes Pääsukest"

Viited

Kirjandus
Maalija Par Excellence: kollaaž Tiit Pääsukese ainetel = Painter Par Excellence: collage on Tiit Pääsuke: [tööde kataloog]. Tallinn: T. Jürna, 2000.
Tiit Pääsuke. Nostalgiata Näituse kataloog, 2020

Välislingid

Tiit Pääsuke Eesti Maalikunstnike Liidu veebis
Tiit Pääsuke E-Kunstimuuseumi lehel
Joanna Hoffmann: "Tiit Pääsukeseks saab ainult sündida" Sirp, 19. veebruar 2021

Eesti maalikunstnikud
Eesti kunstipedagoogid
Eesti Kunstiakadeemia vilistlased
Eesti Kunstiakadeemia professorid
Valgetähe IV klassi teenetemärgi kavalerid
Eesti NSV teenelised kunstnikud
Tartu Kunstikooli vilistlased
Tartu Ülikooli vabade kunstide professorid
Sündinud 1941